“मंत्रालय के अनुसार, “विभिन्न प्रिंट और सोशल मीडिया में पिछले कुछ दिनों में आ रही आधार डाटा में सेंध, बायोमिट्रिक्स के दुरुपयोग, निजता में सेंध और समानांतर डाटा बेस के सृजन जैसी गलत सूचनाओं के मद्देनजर यूआईडीएआई ने कहा है कि उसने इन रिपोर्ट्स को ध्यान से देखा है और वह जोर देकर कहना चाहती है कि आधार के यूआईडीएआई डाटाबेस में कोई सेंध नहीं लगी है और यूआईडीएआई के पास लोगों का व्यक्तिगत डाटा बिल्कुल सुरक्षित है।” मंत्रालय के मुताबिक, यूआईडीएआई डाटा के हस्तांतरण और भंडारण के लिए दुनिया की सबसे उन्नत एन्क्रिप्शप तकनीक का प्रयोग करती है।बयान के मुताबिक, “इसके परिणामस्वरूप पिछले सात सालों में यूआईडीएआई से किसी भी नागरिक के डाटा में सेंध लगने की कोई खबर नहीं आई है।”बयान के मुताबिक, “यूआईडीएआई लगातार अपने सुरक्षा मापदंडों को अपडेट कर रहा है और साइबर दुनिया में पैदा हो रहे नए खतरों पर ध्यान दे रहा है।”